Hver region har sin interne kvalifisering til VM. Kampene starter i 2016 og skal være ferdige innen november 2018. Det er forhåndsbestemt hvor mange lag som kan bli kvalifisert fra hver region pluss to plasser etter spill mellom lag fra forskjellige regioner. Afrika: 1 lag. Namibia kvalifiserte seg. 14 lag deltok. Afrikamesterskapets Gold Cup 2018 var også VM-kvalifisering. Lag som spilte i lavere divisjoner kunne rykke opp til Gold Cup med gode prestasjoner i sesongene før. Divisjon 1C 2016 (3. nivå): Marokko vant avdelingen og rykket opp til Silver Cup 2017. Silver Cup 2017 (2. nivå): Marokko vant avdelingen og rykket opp til Gold Cup 2018. Gold Cup 2018: Namibia vant avdelingen med fem seire og kvalifiserte seg for VM. Kenya vant fire av fem kamper og ble nummer to, og fikk dermed en ny sjanse i utslagsrunden. Asia: 0 lag direkte, 1 lag kvalifiserte seg for omspill om utslagskamper mot nr. 4 fra Oseania. 10 lag deltok. Divisjon 2 2016 (3. nivå): De forente arabiske emirater vant avdelingen og rykket opp til Divisjon 1 2017. Divisjon 1 2017 (2. nivå): Malaysia vant avdelingen og rykket opp til Asiamesterskapet 2018. Asiamesterskapet 2018: Hongkong vant avdelingen. Amerika: 2 lag. USA og Uruguay kvalifiserte seg. 20 lag deltok. USA og Canada var seedet inn i 3. runde og spilte der om én direkte plass til VM. De øvrige lagene spilte om retten til å møte taperen i 3. runde. 1. runde, Nord-Amerika 2016: Vinnerne av nordre og søndre avdeling spilte mot hverandre, Mexico – Guyana 32–3. 1. runde, Sør-Amerika B 2016 (4 lag): Colombia vant avdelingen. 1. runde finale, 2016: Colombia – Mexico 29–11, Colombia kvalifisert for 2. runde. 2. runde, Sør-Amerika A 2016 (4 lag): Paraguay ble sist og måtte spille mot Colombia for å kvalifisere seg til 3. runde. Paraguay – Colombia 39–27. 3. runde, Sør-Amerika 2017: Uruguay vant avdelingen og kvalifiserte seg for 4. runde. 3. runde, om én direkte plass i VM: USA – Canada 80–44 sammenlagt. Canada fikk en ny sjanse i 4. runde. 4. runde, om én direkte plass i VM: Uruguay – Canada 70–60 sammenlagt. Canada må spille repechage. Europa: 1 lag. Russland kvalifiserte seg. 31 lag deltok. Europamesterskapet, 1. divisjon 2016–2018 var også VM-kvalifisering. Turneringen ble spilt som dobbel serie mellom fem lag (Georgia var forhåndskvalifisert og deltok i EM, men ikke i VM-kvalifiseringen). Det beste laget kvalifiserte seg direkte for VM. World Rugby idømte poengstraff til Romania, Belgia og Spania for å benytte ikke spilleberettigede spillere, og dermed vant Russland kvalifiseringen med fire seire og fire tap. Tyskland ble nummer to og fikk en ny sjanse i utslagsrunden. Utslagsrunde: Serie med fem utslagskamper hvor lag ned fra Rugby Europe Conference 2 (4. nivå) i EM kan kvalifisere seg. Vinneren kvalifiserer seg for utslagsspill mot tre andre lag fra resten av verden. 1. runde: Ungarn – Bosnia-Herzegovina 19–17. 2. runde: Tsjekkia – Malta 48–14. 3. runde: Tsjekkia – Ungarn 47–19. 4. runde: Portugal – Tsjekkia 45–12. 5. runde: Tyskland – Portugal 16–13. Oseania: 2 lag. Fiji og Tonga kvalifiserte seg. Samoa kvalifiserte seg for utslagskamp mot ett lag i Europa om en plass. Cookøyene kvalifiserte seg for utslagskamp mot vinneren i Asia. Europa/Oseania: 1 lag; kvalifisering mellom de nest beste lagene fra Europa og Oseania som ikke er kvalifisert etter listen over. Samoa kvalifiserte seg. Samoa – Tyskland 108–43 sammenlagt. Tyskland kvalifiserte seg for repechage. Asia/Oseania (om plass i repechage): Hongkong – Cookøyene 77–3 sammenlagt. Cookøyene slått ut. 20.-plass (repechage): Canada kvalifiserte seg med tre seire, foran Tyskland, Hongkong og Kenya.